Il-Viċi-President tal-Istati Uniti, Mike Pence għamel żjara fi Brussell fejn iltaqa' ma' uffiċjali għoljin tal-UE, fosthom il-kap tal-Politika Barranija Federica Mogherini. Huwa qal li l-Istati Uniti taħt it-tmexxija tal-President Donald Trump jibqa' kommess biex jikoopera mal-Unjoni Ewropea. Sostna li l-amministrazzjoni mmexxija minn Donald Trump ħerqana biex tibni relazzjonijiet aktar b'saħħithom mal-Unjoni Ewropea. Pence rrimarka wkoll li Trump huwa kommess għall-patt tan-NATO dwar il-paċi.